## КОМИ РЕСПУБЛИКАЛÖН

# ОЛАНПАС

**Коми Республикаса Оланпасӧ 1 статьяӧ вежсьӧмъяс пыртӧм йылысь**

### ****«Гражданалы,** **кодъяс наысь зависиттӧм лоӧмторъяс вӧсна веськалісны сьӧкыд материальнӧй положениеӧ,** **ӧтчыдысь материальнӧй отсӧг сетӧм** **вылӧ социальнӧй мынтӧмъяс** **йылысь»****

## Примитӧма Коми Республикаса

## Каналан Сӧветӧн 2023 вося вӧльгым тӧлысь 30 лун

**1 статья.** Пыртны Коми Республикаса Оланпасӧ 1 статьяӧ **«Гражданалы, кодъяс наысь зависиттӧм лоӧмторъяс вӧсна веськалісны сьӧкыд материальнӧй положениеӧ, ӧтчыдысь материальнӧй отсӧг сетӧм вылӧ социальнӧй мынтӧмъяс йылысь»** (Коми Республикаса канму власьт органъяслӧн индӧд-тшӧктӧмъяс, 2008,4 №, 122 ст.;2010,44 №,1027 ст.; 2011,5 №,92 ст.;37 №, 969 ст.;54 №,1626 ст.;2013,32 №, 593 ст.;2014,17 №, 317 ст.;2017,27 №,487 ст.;2019, 5 №, 62 ст.; 2020,17 №, 276 ст.; 2022,15 №, 243 ст.) татшӧм вежсьӧмъяс:

2 юкӧнса 5 пунктын:

1) медводдза абзац гижны тадзи:

«5) биаруӧн могмӧдӧм олан жыр, мый вылӧ эм эмбуралан инӧд либӧ пайӧ босьтӧмӧн эмбуралан инӧд индӧм категорияяс гражданаяслы, кодъяс

олӧны Коми Республика мутасын:»;

2) «н» подпунктын гижны тадзи:

«н) Россия Федерацияса граждана, кодъяс участвуйтісны (либӧ участвуйтӧны) торъя военнӧй операцияын (водзӧ – торъя военнӧй операцияын участвуйтысьяс), да торъя военнӧй операцияын участвуйтысьяслӧн семьяӧ пырысьяс.

Торъя военнӧй операцияын участвуйтысьяс улын гӧгӧрвоӧны гражданаӧс:

кодъясӧс «Россия Федерацияын частичнӧй мобилизация юӧртӧм йылысь» 2022 вося кӧч тӧлысь 21 лунся 647 №-а Россия Федерацияса Президентлӧн Индӧд серти корӧма Россия Федерацияса Военнӧй Вынъясӧ мобилизация серти военнӧй служба вылӧ;

кодъяс прӧйдитӧны (прӧйдитлісны) «Воинскӧй мог да воинскӧй служба йылысь» Федеральнӧй оланпаслӧн 38 статья кырымалӧм контракт серти военнӧй служба;

кодъяс кырымалісны доброволечьяслӧн формированиеӧ пырӧдчӧм йылысь контракт (Россия Федерацияса Военнӧй Вынъяс водзын пуктӧм могъяс збыльмӧдӧмын ас кӧсйӧм серти отсалӧм йылысь, торъя военнӧй операция мунігӧн).

кодъяс лоӧны военнослужащӧйясӧн, федеральнӧй олӧмӧ пӧртысь власьт да канму органъясын уджалысьяс, кодъяслӧн военнӧй службаыс урчитӧма федеральнӧй оланпасӧн, Россия Федерацияса пытшкӧс делӧяс органъясын уджалысьяс, кодъяс участвуйтісны (либӧ участвуйтӧны) торъя военнӧй операцияын Донецкӧй Народнӧй Республика, Луганскӧй Народнӧй Республика да Украина мутасын, Россия Федерацияса уголовнӧй мыж вештан системаын уджалысьяс, кодъяс збыльмӧдӧны (збыльмӧдісны) на вылӧ пуктӧм могъяссӧ индӧм мутасъясын торъя военнӧй операция дырйи.

Торъя военнӧй операцияын участвуйтысьяслӧн семьяӧ пырысьяс улын гӧгӧрвоӧны сылысь гӧтырсӧ (верӧссӧ), тыр арлыдтӧм челядьсӧ, челядьсӧ, кодъяслы абу на тырӧма 23 арӧс, кодъяс очнӧя велӧдчӧны велӧдан организацияясын, бать-мамсӧ, мукӧд йӧзӧс, кодъясӧс ёрд пӧрадокын шуӧма семьяӧ пырысьясӧн, а сідзжӧ торъя военнӧй операцияын участвуйтысьлӧн иждивение вылын лоысь йӧзӧс.».

**2 статья.** **Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.**

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося ӧшым тӧлысь 4 лун

98-РЗ №